กาตาร์กลายเป็นดาวฤกษ์
อังคาร 26 มิถุนายน 2561 จะมีการอบรมการติดตั้งระบบวงจรปิด โดยนายวิชัย เลิศพงศ์พิพัฒน์ วศ.บ. (ไฟฟ้าสื่อสาร) จุฬาฯ ฟรี สนใจติดต่อที่ไลน์แอทไอดี @ntp5 ได้ครับ,25 พฤษภาคม 2524 มีการก่อตั้ง The Cooperation Council for the Arab State of the Gulf (CCASG) ที่เรารู้จักกันในนาม Gulf Cooperation Council (GCC) มีสมาชิก 6 ประเทศคือ ซาอุดีอาระเบีย สหรัฐอาหรับเอมิเรตส์ คูเวต โอมาน กาตาร์ และบาห์เรน ตั้งขึ้นเพื่อความเป็นเอกภาพระหว่างสมาชิกจีซีซีเป็นกลุ่มที่มีความมั่นคงสูง ใครๆก็เกรงใจ,5 มิถุนายน 2560 จีซีซีไม่สามัคคีเหมือนเดิม เพราะซาอุฯ บาห์เรน และสหรัฐอาหรับเอมิเรตส์ ตัดความสัมพันธ์การทูต เศรษฐกิจและการขนส่งกับกาตาร์ ห้วงแรกของการตัดความสัมพันธ์ ทุกคนคิดว่ากาตาร์คงอยู่ได้ไม่กี่เดือนก็จะหายนะ เพราะการที่ซาอุฯ ปิดชายแดนที่กาตาร์ใช้เป็นทางเดียวในการเชื่อมต่อกับแผ่นดิน กระทบกับการนำเข้าอาหารและวัตถุดิบอื่น,วันที่ถูกตัดความสัมพันธ์ครบ 1 ปี ผมตาม ร.ต.อ.ดร.นิติภูมิธณัฐ มิ่งรุจิราลัย ไปสนทนากับเอกอัครราชทูตกาตาร์ประจำไทย ที่ทำเนียบ (บ้าน) ของท่าน ปรากฏว่ากาตาร์ก็ยังไม่ตาย แถมมีหลายอย่างรุ่งเรืองกว่าเดิมซะอีก กาตาร์แอร์เวย์สได้รับการจัดอันดับให้เป็นสายการบินอันดับ 1 ของโลก แถมมีเที่ยวบินมากขึ้น เฉพาะที่บินมาประเทศไทยมีมากถึง 71 เที่ยวต่อสัปดาห์ ขึ้นลงที่สุวรรณภูมิ เชียงใหม่ ภูเก็ต กระบี่ และอู่ตะเภา,กาตาร์มีประชากรแค่ 2.7 ล้าน แต่คนกาตาร์มารักษาพยาบาลในไทยมากถึงปีละ 4 หมื่น เรื่องของการต่างประเทศ นอกจากจะมีเอกอัครราชทูตและผู้ช่วยทูตฝ่ายอื่นๆแล้ว สถานทูตกาตาร์ในไทย สหรัฐฯ อังกฤษ และเยอรมนี ยังมี Medical Attaché หรือผู้ช่วยทูตฝ่ายการแพทย์ด้วย ผู้อ่านท่านอย่าคิดว่าเป็นแค่สำนักงานเล็กๆนะครับ สำนักงานผู้ช่วยทูตฝ่ายการแพทย์ของกาตาร์ซึ่งอยู่ที่ชั้น 22 ของตึกพลาซ่าแอทธินี มีเจ้าหน้าที่ถึง 15 คน หลายคนเป็นแพทย์,กาตาร์เป็นประเทศที่มีอัตราการเติบโตทางเศรษฐกิจสูงที่สุดในกลุ่มประเทศความร่วมมืออ่าวอาหรับ มีรายได้ประชาชาติต่อหัวสูงที่สุดในโลก มีรายได้โดยเฉลี่ยเกิน 3 ล้านบาทต่อคนต่อปี เศรษฐกิจของกาตาร์ร้อยละ 63 ขึ้นอยู่กับภาคพลังงาน รายได้ส่วนใหญ่มาจากการส่งออกน้ำมันและก๊าซธรรมชาติ ตอนนี้กาตาร์ผลิตน้ำมันได้วันละ 2.1 ล้านบาร์เรล มีปริมาณน้ำมันสำรอง 25.2 พันล้านบาร์เรล สามารถผลิตน้ำมันต่อไปได้อีกมากกว่า 50 ปี,6 ชาติตะวันออกกลางตัดความสัมพันธ์กับกาตาร์โดยกล่าวหาว่า กาตาร์สนับสนุนผู้ก่อการร้าย คบอิหร่าน และแทรกแซงกิจการเพื่อนบ้าน ซึ่งกาตาร์ปฏิเสธมาตลอด ฐานะที่ผมติดตามความเคลื่อนไหวในตะวันออกกลาง ตามความเห็นส่วนตัวของคนที่รู้จักตะวันออกกลางดีมากจำนวนไม่น้อย คิดว่าทั้งหมดเป็นเรื่องการเขม่นกันมากกว่า กาตาร์เป็นประเทศเล็ก มีพื้นที่แค่ 11,437 ตารางกิโลเมตร เล็กกว่าจังหวัดนครราชสีมา (20,493.96 ตารางกิโลเมตร) แต่กลับมีสนามบินที่ใหญ่กว่าสนามบินทุกแห่งในตะวันออกกลาง มีสายการบินที่ได้รับการยอมรับว่าดีที่สุดในโลก มีท่าเรือที่ใหญ่และทันสมัยเป็นอันดับต้นของโลก,กาตาร์มีอัลจาซีราซึ่งเป็นสำนักข่าวที่ทรงอิทธิพลในตะวันออกกลาง นอกจากนั้น กาตาร์ยังได้รับการยอมรับจากสากลประเทศ ถึงขนาดได้เป็นเจ้าภาพการแข่งขันฟุตบอลโลก ค.ศ.2022,แม้ว่าจะโดนเพื่อนบ้านตัดความสัมพันธ์ แต่กาตาร์ก็ยังรักษาสถานะความเป็นหนึ่งในศูนย์กลางเศรษฐกิจโลก เป็นประเทศที่เติบโตเร็วที่สุดแห่งหนึ่งของโลก จนประเทศที่ตัดความสัมพันธ์กับกาตาร์อ้าปากเหวอ,ด้วยขนาดของพื้นที่และจำนวนประชากร รวมทั้งภูมิหลังทางประวัติศาสตร์ กาตาร์ในอดีตเป็นดาวเคราะห์ที่ต้องอาศัยแสงของพี่ใหญ่ซาอุฯตลอด โอกาสที่จะมีแสงสว่างในตัวเองมีน้อย,การที่กาตาร์ถูก 6 ชาติตัดความสัมพันธ์กลับเป็นเรื่องดี เพราะจะได้ไม่ต้องอยู่ใต้ร่มเงาของซาอุฯ อีกต่อไป วันนี้กาตาร์พิสูจน์ให้โลกเห็นแล้วว่า ตัวเองเป็นดาวฤกษ์ที่มีแสงในตัวเอง,ถ้าเป็นผม ผมจะยกให้วันที่ 5 มิถุนายน เป็นวันประกาศอิสรภาพของกาตาร์ไปเลยเสียด้วยซ้ำ.,นิติการุณย์ มิ่งรุจิราลัย,songlok1997@gmail.com
25 พฤษภาคม 2524 มีการก่อตั้ง The Cooperation Council for the Arab State of the Gulf (CCASG) ที่เรารู้จักกันในนาม Gulf Cooperation Council (GCC) มีสมาชิก 6 ประเทศ
กาตาร์,GCC,ตัดความสัมพันธ์กับกาตาร์,ผู้ก่อการร้าย,เปิดฟ้าส่องโลก,ข่าวทั่วไป